Държавен вестник, бр. 41, 2016 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  41
(2) Не се класират проектни предложения, 
получили по-малък брой точки от минимал-
ния праг, определен в Насоките за кандидат-
стване за конкурса.
(3) Ако независими оценители са предло-
жили промени във финансовия план на про-
ект, съответната временна научно-експертна 
комисия разглежда аргументацията за тях и 
ги отчита напълно или частично при пред-
ложението си за финансиране. 
(4) Ако след изготвяне на списъка на 
проектните предложения за финансиране по 
ал. 1, т. 2 останат проектни предложения, 
които са оценени по-високо от минималния 
праг, но не са предложени за финансиране 
поради изчерпване на предвидените средства 
за съответното тематично направление или 
научна област, тези проектни предложения 
се включват в списък с резервни проектни 
предложения.
(5) За извършените дейности по органи-
зацията на оценяването и класирането на 
проектните предложения временната на-
учно-експертна комисия изготвя доклад до 
изпълнителния съвет, към който прилага 
решенията по ал. 1. 
(6) Член на временна научно-експертна 
комисия може да изрази особено мнение в 
писмен вид, което се представя в тридневен 
срок след заседанието на комисията, на което е 
прието класирането на проектите за конкурса, 
като то става неразделна част от решението. 
Чл. 60. (1) След постъпване на доклада 
на съответната временна научно-експертна 
комисия изпълнителният съвет одобрява 
класирането, списъка на проектите за фи-
нансиране и списък на резервните проекти.
(2) Решението на изпълнителния съвет 
се публикува на интернет страницата на 
Фонда. Към решението се прилага списък 
на класираните проекти, съдържащ следната 
информация:
1. заглавие на проекта;
2. базова организация и партньорски ор-
ганизации, ако има такива;
3. ръководител на научния колектив;
4. комплексната числена оценка на проекта.
(3) За одобрените за финансиране проекти 
се публикува и общият размер на отпуснатото 
финансиране, резюме на проекта и списъкът 
на членовете на научния колектив.
(4) Ако проектните предложения, които са 
оценени по-високо от минималния праг, не са 
достатъчни за изразходване на предвидените 
средства за определено тематично направление 
или научна област, останалата сума се разпре-
деля от изпълнителния съвет за финансиране 
на резервни проектни предложения от други 
тематични направления или научни области 
на същия конкурс. 
(5) Решението по ал. 1 се взема не по-къс-
но от 15 седмици след изтичане на срока за 
подаване на проектни предложения с изклю-
чение на тези по процедурата по чл. 62, за 
които решението се взема не по-късно от 18 
седмици след изтичане на срока за подаване 
на проектни предложения. Периодите от 1 до 
31 август и от 23 декември до 3 януари не се 
включват в тези срокове.
Чл. 61. До десет работни дни след приема-
не на решението по чл. 60, ал. 1 управителят 
изпраща на ръководителите на научните ко-
лективи получените научни оценки, мотивите 
към тях и комплексната числова оценка на 
представеното от тях проектно предложение. 
Чл. 62. (1) По решение на изпълнителния 
съвет оценяването на проектни предложения 
по конкурси с минимална сума на проекта над 
определена от изпълнителния съвет стойност 
може да включва два етапа:
1. оценяване от независими оценители;
2. защита на проектните предложения, 
преминали първия етап.
(2) Оценяването по ал. 1, т. 1 се извърш-
ва при условията и реда на чл. 51 – 59, като 
оценителите могат да правят препоръки за 
промяна в работната програма и/или финан-
совия план на проекта. Проектите се оценяват 
само от чуждестранни независими оценители 
с изключение на случаите по чл. 41, ал. 4. 
(3) Защитата на проектни предложения по 
ал. 1, т. 2 се извършва за проекти, получили 
оценка от първия етап над определения в 
Насоките за кандидатстване в конкурса ми-
нимален праг. Въз основа на препоръките на 
независимите оценители научните колективи, 
допуснати до втория етап на оценяването, 
могат да правят промени в подаденото про-
ектно предложение.
(4) Защитата на проектните предложения 
включва представяне на проекта от ръково-
дителя на научния колектив пред съответната 
временна научно-експертна комисия, отговори 
на въпроси и на препоръките на независимите 
оценители. 
(5) За защитата на проектните предложения 
се води протокол и аудиозапис, въз основа 
на които независимите оценители определят 
оценката си за втория етап от оценяването.
(6) Проектите се класират въз основа на 
средната стойност на оценката от първия и 
втория етап на оценяването.
(7) Одобрението на проектите за финанси-
ране се осъществява по реда на чл. 60.
Чл. 63. (1) Независимите оценители и супер­
оценителите получават възнаграждение въз 
основа на сключен договор с Фонда. Размерът 
на възнаграждението за оценен проект зависи 
от типа на конкурса и се определя ежегодно 
от изпълнителния съвет, като не може да 
бъде по-малък от 50 лв. и по-голям от 300 лв.